**Patrick Evan Holland** (7. tammikuuta 1992 Lethbridge, Alberta, Kanada) on kanadalainen jääkiekkoilija. Hän on pelipaikaltaan oikea laitahyökkääjä, mutta osaa pelata myös keskellä. Hollandin vahvuuksiin kuuluu nopeus, kädet, hyökkäyspään taidot, laukaus ja monipuolisuus. Hänellä on kuitenkin kehitettävää voimassa ja puolustamisessa.

Ura
---

Holland loi junioriuransa kotikaupungissaan Lethbridgessa. WHL-joukkue Tri-City Americans varasi hänet 125. pelaajana vuonna 2007. Holland pelasi kauden 2008–2009 pääosin AMHL-juniorisarjaa Lethbridge Y's Men Titansissa, mutta debytoi kauden aikana myös Americansissa. Varsinaisella WHL:n tulokaskaudellaan 2009–2010 hän teki 59 runkosarjaottelussa tehot 16+20=36 sekä 22 playoff-ottelussa tehot 3+7=10. Holland eteni Americansin kanssa aina WHL:n finaaleihin saakka, mutta Ed Chynoweth Cupin vei kuitenkin Calgary Hitmen otteluvoitoin 4-1.

Calgary Flames varasi Hollandin seitsemännellä kierroksella 193. pelaajana NHL:n varaustilaisuudessa 2010. Kaudella 2010–2011 hän teki WHL:n runkosarjassa 62 tehopistettä. Kaudella 2011–2012 Holland voitti koko liigan syöttöpörssin ja sijoittui pistepörssissä kuudenneksi tehoilla 25+84=109. Hän oli Americansin kolmanneksi paras pistemies. Holland valittiin kauden päätteeksi WHL:n läntisen konferenssin toiseen tähdistökentälliseen. Tammikuussa 2012 Calgary Flames kauppasi hänet, Rene Bourquen ja kesän 2013 toisen kierroksen varausvuoron Montréal Canadiensiin. Tilalle Calgary sai Mike Cammallerin, Karri Rämön pelaajaoikeuden sekä kesän 2012 viidennen kierroksen varausvuoron.

Maaliskuussa 2012 Holland teki kolmivuotisen tulokassopimuksen Montréal Canadiensin kanssa. Hän aloitti kauden 2012–2013 WHL:ssä Americansin paidassa, mutta nostettiin vain kahden siellä pelatun ottelun jälkeen AHL-joukkue Hamilton Bulldogsin vahvuuteen. Hollandin tulokaskausi toi siellä 69 runkosarjaottelussa tehot 10+18=28, joilla hän jakoi joukkueen sisäisen maalipörssin toisen sijan neljän muun pelaajan kanssa ja sijoittui sisäisessä pistepörssissä neljänneksi. Syksyn 2013 harjoitusleirin päätteeksi Holland lähetettiin taas Bulldogsiin, mutta hänet nostettiin pian kauden alkamisen jälkeen Canadiensin NHL-joukkueen vahvuuteen kauden yhdeksänteen otteluun 22. lokakuuta 2013 Edmonton Oilersia vastaan. Holland sai ottelussa jääaikaa 6.26 minuuttia. Hän pelasi viisi NHL-ottelua ilman tehopisteitä, kunnes Holland lähetettiin lokakuun lopulla takaisin Bulldogsiin, josta häntä ei kauden 2013–2014 aikana nostettu enää Canadiensiin.

Kauden 2014–2015 kynnyksellä, lokakuussa 2014 Canadiens kauppasi Hollandin ja Peter Budaj'n Winnipeg Jetsiin vaihdossa Eric Tangradiin. Hän aloitti kautensa farmijoukkue St. John's IceCapsissa, jossa Holland pelasi seitsemän ottelua, kunnes hän loukkaantui. Kuntouduttuaan IceCaps lähetetti Hollandin ECHL-joukkue Ontario Reigniin tammikuussa 2015. Neljän ottelun jälkeen hän palasi taas loppukaudeksi IceCapsin vahvuuteen.

Holland siirtyi kaudeksi 2015–2016 vuoden mittaisella ja lokakuun 2015 loppuun asti kestäneellä sopimuksella SM-liigajoukkue Hämeenlinnan Pallokerhon riveihin. Hän jäi marraskuussa kuitenkin ilman jatkosopimusta.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2008–2009 | Lethbridge Y's Men Titans | AMHL | 34 | 17 | 28 | 45 | 20 | 7 | 5 | 11 | 16 | 2 |
|  | Tri-City Americans | WHL | 1 | 0 | 0 | 0 | 0 | - | - | - | - | - |
| 2009–2010 | Tri-City Americans | WHL | 59 | 16 | 20 | 36 | 14 | 22 | 3 | 7 | 10 | 10 |
| 2010–2011 | Tri-City Americans | WHL | 71 | 22 | 40 | 62 | 24 | 10 | 4 | 4 | 8 | 2 |
| 2011–2012 | Tri-City Americans | WHL | 72 | 25 | 84 | 109 | 48 | 14 | 6 | 13 | 19 | 22 | Kakkostähdistö |
| 2012–2013 | Tri-City Americans | WHL | 2 | 0 | 1 | 1 | 0 | - | - | - | - | - |
|  | Hamilton Bulldogs | AHL | 69 | 10 | 18 | 28 | 8 | - | - | - | - | - |
| 2013–2014 | Montréal Canadiens | NHL | 5 | 0 | 0 | 0 | 0 | - | - | - | - | - |
|  | Hamilton Bulldogs | AHL | 57 | 6 | 11 | 17 | 2 | - | - | - | - | - |
| 2014–2015 | St. John's IceCaps | AHL | 21 | 0 | 2 | 2 | 6 | - | - | - | - | - |
|  | Ontario Reign | ECHL | 4 | 1 | 3 | 4 | 0 | - | - | - | - | - |
| 2015–2016 | HPK | SM-liiga | 20 | 4 | 5 | 9 | 8 | - | - | - | - | - |
| 1 kausi | yhteensä | NHL | 5 | 0 | 0 | 0 | 0 | - | - | - | - | - |
| 3 kautta | yhteensä | AHL | 147 | 16 | 31 | 47 | 16 | - | - | - | - | - |
| 1 kausi | yhteensä | SM-liiga | 20 | 4 | 5 | 9 | 8 | - | - | - | - | - |

Lähteet
-------

* Patrick Holland The Internet Hockey Databasessa (englanniksi)
* Patrick Holland Legends of Hockey -sivustolla (englanniksi)
* Patrick Holland *Elite Prospects*. Everysport Media Group AB.  (englanniksi)

### Viitteet

1. ↑  Patrick Holland - The Sports Forecaster - The Hockey News
2. 1 2 3 4  Patrick Holland *Elite Prospects*. Everysport Media Group AB.  (englanniksi)
3. 1 2  Patrick Holland The Internet Hockey Databasessa (englanniksi)
4. ↑  Michael Cammalleri traded to Calgary  12.1.2012. MONTREAL:  Montreal Canadiens. Viitattu 17.6.2015. (englanniksi)
5. ↑  Beauchemin jatkaa Anaheimissa, Ponikarovski New Jerseyhin  21.1.2012. Jatkoaika.com. Viitattu 17.6.2015.
6. ↑  Three-year contract for Patrick Holland  7.3.2012. MONTREAL:  Montreal Canadiens. Viitattu 17.6.2015. (englanniksi)
7. ↑  WHL Weekly Report September 25, 2012 (Arkistoitu – Internet Archive) (englanniksi)
8. ↑  Canadiens assign eight players to the AHL Hamilton Bulldogs  26.9.2013. MONTREAL:  Montreal Canadiens. Viitattu 17.6.2015. (englanniksi)
9. ↑  Boxscore - NHL.com *NHL.com*.  22.10.2013. National Hockey League. Viitattu 17.6.2015. (englanniksi)
10. ↑  Jets Acquire Peter Budaj & Patrick Holland  5.10.2014. Winnipeg Jets. Viitattu 17.6.2015. (englanniksi)
11. ↑  Canadiens ja Jets kaupoilla kauden kynnyksellä  5.10.2014. Jatkoaika.com. Viitattu 17.6.2015.
12. ↑  Jets Re-Assign Seven From Training Camp  5.10.2014. Winnipeg Jets. Viitattu 17.6.2015. (englanniksi)
13. ↑  IceCaps send Freibergs, Holland to Ontario  26.1.2015. St. John's IceCaps. Viitattu 17.6.2015. (englanniksi)
14. ↑  IceCaps recall Holland from Ontario Reign  6.2.2015. St. John's IceCaps. Viitattu 17.6.2015. (englanniksi)
15. ↑  HPK:lle kanadalaislaituri - "Tuo joukkueeseen lisää äijämäisyyttä"  16.6.2015. Jatkoaika.com. Viitattu 17.6.2015.
16. ↑  Holland ei jatka HPK:ssa  2.11.2015. Hämeenlinnan Pallokerho. Viitattu 5.11.2015.